A BIZOTTSÁG 1396/2007/EK RENDELETE
(2007. november 28.)
a vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló 1975/2006/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 51. cikke (4) bekezdésére, 74. cikke (4) bekezdésére és 91. cikkére,
mivel:
(1)
Az 1975/2006/EK bizottsági rendelet (2) elfogadásakor felmerülő adminisztrációs hiba miatt az adminisztratív ellenőrzések lezárása után kifizethető támogatás százalékát az eredetileg tervezett 75 % helyett 70 %-ban állapították meg.
(2)
Az 1975/2006/EK rendeletet ennek megfelelően módosítani kell.
(3)
Az e rendeletben előírt intézkedés összhangban van a Vidékfejlesztési Bizottság véleményével,
ELFOGADTA EZT A RENDELETET:
1. cikk
Az 1975/2006/EK rendelet 9. cikke (1) bekezdésének második albekezdése első mondatában a „70 %” helyébe „75 %” lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet a 2007. január 1-jével kezdődő programozási időszakra vonatkozó közösségi támogatásra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. november 28-án.